  Туспуктэм: Григорий Фомин Майя Бывальцева Удмуртилэн нырысетӥез туризмъя йӧскалык маршрутэз кылдӥз. Россиысь экономикаез азинтонъя министерство бордын ужась Экспертъёслэн кенешсы сыӵе инлык «Влюбиться в Удмуртию» турмаршрутлы сётӥз. Со сярысь элькун тӧролэн но кивалтэтлэн пресс-службазы ивортӥз. Табере йӧскалык маршрутэз кунысь туркомпаниослы ӵектыны луоз, нош со элькунамы лыктӥсь куноослэсь лыдзэс будэтыны юрттоз. Маршрут куинь нуналлы чакламын. Туристъёс Ижкарен, Воткаен но Сарапулэн тодматскыны быгатозы. Туризмъя йӧскалык маршрутэз кылдытон бордын ужбергатсьёс, Туризмъя агентство, муниципалитетъёс, музейёс ужазы. Нырысетӥосыз туризмъя йӧскалык маршрутъёс Россын 2021-тӥ арын кылдӥзы. «Туризм и индустрия гостеприимства» йӧскалык ӵектос улсын соослэн лыдзы 45 луиз ни. Тодэ вайытом, Москваын «Россия» адӟытонын Удмуртилэн нуналаз туристъёс понна ужрадъёсын 2024-тӥ арлы дырпусэн тодматӥзы. Тегъёс: Туризм Удмуртиысьтуризм Лулчеберет Удмуртия Ижкар  